**ΔΙΕΥΘ.: 25ης ΜΑΡΤΙΟΥ 1 – ΤΗΛ.: 2892340202 – EMAIL.:** [**dfaistou@gmail.com**](mailto:dfaistou@gmail.com)

**ΔΕΛΤΙΟ ΤΥΠΟΥ**

**Κατέφτασε το πρώτο νέο ασθενοφόρο για τη στελέχωση του Κέντρου Υγείας Μοιρών**

Το Κέντρο Υγείας Μοιρών είναι η πρώτη δομή που υποδέχεται ένα από τα δεκατέσσερα υπερσύγχρονα ασθενοφόρα για την κάλυψη των αναγκών επείγουσας προνοσοκομειακής φροντίδας.

Σήμερα, Τρίτη, 16 Μαϊου και ώρα 09.30 π.μ. στην 7η ΥΠΕ πραγματοποιήθηκε η εκδήλωση παραλαβής του ασθενοφόρου, το οποίο είναι πλήρως εξοπλισμένο, έχοντας μάλιστα και δυνατότητες για εκτός δρόμου διαδρομές, καθώς φέρει τεχνολογία κίνησης στους τέσσερις τροχούς.

Η χρηματοδότηση εξασφαλίστηκε χάρη στις πιέσεις που άσκησε ο Δήμος Φαιστού, τις συντονισμένες ενέργειες της διοίκησης 7ης ΥΠΕ, και φυσικά με τη συμβολή του Υφυπουργού Αθλητισμού κ. Λευτέρη Αυγενάκη, μέσω των πόρων του Ευρωπαϊκού Ταμείου Περιφερειακής Ανάπτυξης και του αντίστοιχου έργου που υλοποιεί η Διοίκηση της 7ης Υγειονομικής Περιφέρειας Κρήτης.

Ο Δήμαρχος Φαιστού, κ Γρηγόρης Νικολιδάκης, ο οποίος παραβρέθηκε στην τελετή παράδοσης, δήλωσε σχετικά:

*«Είναι μια σημαντική ημέρα για εμάς σήμερα, γιατί το ένα ασθενοφόρο θα εξυπηρετεί τις ανάγκες του Κέντρου Υγείας Μοιρών. Ένα μεγάλο ευχαριστώ σε όλους όσοι συνέβαλαν για την αγορά των ασθενοφόρων, τη Διοίκηση της 7ης ΥΠΕ, τον Διοικητή κ. Παπαβασιλείου και τον Υποδιοικητή κ. Αγαπίου, την Περιφέρεια Κρήτης, τον Περιφερειάρχη Σταύρο Αρναουτάκη, τον Αντιπεριφερειάρχη κ. Συριγωνάκη, καθώς και τον Υπουργό Αθλητισμού και Πολιτισμού κ. Αυγενάκη για την υποστήριξη και συμπαράσταση τους στον εκσυγχρονισμό του στόλου.*

*Εξίσου σημαντικό είναι, ότι η δημιουργία του νέου Κέντρου Υγείας στις Μοίρες που έχει ήδη ενταχθεί στο Ταμείο Ανάκαμψης, προχωρεί γρήγορα και μέχρι το τέλος του Καλοκαιριού θα έχει ολοκληρωθεί η μελέτη για να προχωρήσει μετά η δημοπράτηση και στη συνέχεια η κατασκευή, για την αποπεράτωση του ως το 2025».*